**УЛСЫН ИХ ХУРЛЫН ТОГТООЛ**

**МОНГОЛ УЛСЫН ИРГЭНД ГАЗАР ӨМЧЛҮҮЛЭХ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙГ ХЭРЭГЖҮҮЛЭХ ТАЛААР**

**АВАХ АРГА ХЭМЖЭЭНИЙ ТУХАЙ**

**2008 оны 05 сарын 22 өдөр**

**Дугаар 40**

Монгол Улсын Их Хурлын чуулганы хуралдааны дэгийн тухай хуулийн 24.6 дахь хэсэгт заасныг үндэслэн Монгол Улсын Их Хурлаас ТОГТООХ нь:

1.Монгол Улсын иргэнд газар өмчлүүлэх тухай хуульд өөрчлөлт оруулах тухай хууль батлагдсантай холбогдуулан дараахь арга хэмжээг авч хэрэгжүүлэхийг Засгийн газар /С.Баяр/-т даалгасугай:

1/Монгол Улсын иргэнд газар өмчлүүлэх тухай хуулийн 7 дугаар зүйлийн 7.1.4-т заасан Монгол Улсын иргэнд нэг удаа үнэгүй өмчлүүлж болох газрын хэмжээ, байршлыг Авто замын тухай хуулийн 12 дугаар зүйлийн 12.2 дахь хэсэг болон холбогдох бусад хуульд нийцүүлэн тогтоох;

2/энэ тогтоолыг хэрэгжүүлэхтэй холбогдон гарах зардлыг зохих журмын дагуу шийдвэрлүүлэх.

**МОНГОЛ УЛСЫН ИХ ХУРЛЫН ДАРГА                                                             Д.ЛҮНДЭЭЖАНЦАН**